లండన్: భారత్లోని బ్యాంకులకు రూ.9000 కోట్లు బకాయి పడి దేశం విడిచి పారిపోయిన లిక్కర్ కింగ్ విజయ్ మాల్యాపై లండన్ వెస్ట్మినిస్టర్ మేజిస్ట్రేట్ కోర్టులో విచారణ సోమవారం మొదలైంది. భారత్లో మనీ లాండరింగ్ సహా పలు కేసులు నమోదు కావడం, ఆయనను తమకు అప్పగించాలని బ్రిటన్ను భారత్ కోరిన నేపథ్యంలో ఈ విచారణ ప్రాధాన్యం సంతరించుకుంది. మాల్యాను భారతదేశానికి అప్పగించే కేసు విచారణ సందర్భంగా మాల్యా కోర్టుకు హాజరయ్యారు. ఇదే సమయంలో కోర్టులో ఫైర్ అలారమ్ మోగడంతో అరగంట సేపు గందరగోళం తలెత్తింది. ఆ తర్వాత పరిస్థితి సద్దుమణిగింది. దీంతో మాల్యా విచారణలో కొద్దిపాటి జాప్యం తలెత్తింది. అనంతరం విచారణ మొదలైంది. సీబీఐ బాస్ ఆస్థానా కోర్టుకు హాజరయ్యారు. ఈనెల 14 వరకూ మాల్యాపై విచారణ కొనసాగుతుంది. మాల్యాను స్టాట్లాండ్ యార్డు పోలీసులు గతంలో అరెస్టు చేయగా 6.50.000 పౌండ్ల పూచీకత్తుపై బెయిల్పై విడుదలయ్యారు. గత ఏడాది మార్చిలో భారత్ నుంచి మాల్యా ఇంగ్లాండుకు పారిపోయారు.ఆరోపణలు నిరాధారం..కోర్టు విచారణకు హాజరుకావడానికి వచ్చిన మాల్యా మీడియాతో మాట్లాడుతూ, తనపై చేసిన ఆరోపణలు పూర్తిగా నిరాధారమని పునరుద్ఘాటించారు. 'గెలుపు ఓటమిలు నిర్ణయించేది నేను కాదు. కోర్టే తేలుస్తుంది. నాపై మోపిన మనీ లాండరింగ్ కేసులన్నీ పూర్తిగా నిరాధారం. తప్పుడు కేసులు బనాయించారు. విచారణకు ముందు వీటిపై మాట్లాడాలనుకోవడం లేదు. విచారణను ఎదుర్కొంటా. కోర్టుకే వివరిస్తా' అని మాల్యా తెలిపారు.
landan: bhaaratloni byaankulaku roo.9000 kotlu bakayi padi desham vidichi paaripoyina likkar king vijay malyapai landan vestminister magistrate kortulo vichaarana somavaram modalaindi. bhaaratlo manee landering sahaa palu kesulu namodu kaavadam, aayananu tamaku appaginchaalani britannu bharat korina nepathyamlo ee vichaarana praadhaanyam santarinchukundi. malyanu bhaaratadesaaniki appaginche kesu vichaarana sandarbhamgaa malya kortuku haajarayyaaru. ide samayamlo kortulo fire alaram mogadamtho araganta sepu gandaragolam talettindi. aa tarvaata paristhiti saddumanigindi. deentho malya vichaaranalo koddipati jaapyam talettindi. anantaram vichaarana modalaindi. cbi bas asthana kortuku haajarayyaaru. eenela 14 varakuu malyapai vichaarana konasaagutundi. malyanu statland yaardu poliisulu gatamlo arestu cheyagaa 6.50.000 poundla poocheekatthupai beyilpai vidudalayyaaru. gatha edaadi maarchilo bharat nunchi malya inglaanduku paaripoyaaru.aaropanalu niraadhaaram..kortu vichaaranaku haajarukaavadaaniki vachina malya meediatho maatlaadutuu, tanapai chesina aaropanalu puurtigaa niraadhaaramani punarudghaatinchaaru. 'gelupu otamilu nirnayinchedi nenu kaadu. korte telustundi. naapai mopina manee landering kesulanni puurtigaa niraadhaaram. tappudu kesulu banaayinchaaru. vichaaranaku mundu veetipai matladalanukovadam ledu. vichaarananu edurkonta. kortuke vivarista' ani malya telipaaru.